Europako Txapelketa dute helburu aurten ere - Tolosaldea - Tolosaldeko ataria\nEuropako Txapelketa dute helburu aurten ere\nImanol Garcia Landa 2021-04-08 07:58\nUnai Saralegi eta Unai Regillaga, Espainiako Txapelketan.\nUnai Saralegi eta Unai Regillaga judokek zazpigarren postua lortu dute Internet bidez egin den Europako Kopako proban.\nUnai Saralegi tolosarrak eta Unai Regillaga amezketarrak orain gutxi judoko nage no kata modalitatean Europako Kopako proban zazpigarren postua lortu dute. Judo Club Tolosako kideen asmoa puntuak pilatzea da, uztailean egitea aurreikusita dagoen Europako Txapelketan parte hartzeko. Iaz bezala, aurten ere hori da beraien helburu nagusia. Aurreko urtean ez zen txapelketa hori egin, eta aurten ikusi egin beharko da zer gertatzen den.\nOrain egin berri duten Europako Kopa iaz Italian jokatzekoa zen, baina konfinamendua iritsi zen, eta bertan behera geratu zen. Aurten egin ahal izan dute, baina modu bitxian, Internet bidez egin baitute. Bikote parte hartzaile bakoitzak astebeteko epea zuen bideoa grabatu eta antolatzaileei bidaltzeko. Probaren egunean epaileek bideo guztiak jarraian ikusi eta puntuak eman zituzten. «Ni etxean nengoen ikusten, Youtube bitartez eman zutelako, eta oso urduri nengoen, momentuan parte hartzen ari banintz bezala», esan du Saralegik. Regillagak urduritasun bikoitza izan zuen: «Goiz guztia hor pasa genuen begira, bakoitza bere etxetik, baina gure modalitatea azkenekoa zenez, eta nik gerriko beltzaren 2. Dan maila ateratzeko azterketa nuenez, ezin izan nuen unean bertan ikusi gure parte hartzea».\nSailkapenean erdialdean geratu ziren, eta helburua antzeko zerbait lortzea zela dio Saralegik: «Lehenengoetatik ez ginen oso urrun izan. Bikote moduan lehenengo aldia zen Europa mailan txapelketa bat egiten genuena, eta behintzat zer edo zer ondo egiten dugula erakutsi dugu. Orain lan gehiago egitera, besterik ez da geratzen». Aurtengoa hirugarren denboraldia dute bikote moduan lehiatzen. Lehenengoan ondo aritu ziren, baina gutxigatik ez zuten lortu Europako Txapelketara sailkatzea, eta pasa den urtean sailkapen hori lortu bazuten ere, azkenean ez zen egin. «Europa mailan lehiatzen baduzu, Espainia mailan baino jende hobea dago, eta zure maila hobetzen duzu», zehaztu du Saralegik.\nIazko Espainiako Txapelketa azaroan egin zuten eta orduan hirugarren postua lortu zuten Saralegik eta Regillagak. «Madrilgo hotel batean egin genuen», esan du Regillagak. «Burbuila batean egon ginen txapelketa bukatu arte. Podiuma egitea lortu genuen, eta puntuak lortu genituen Europako Txapelketan parte hartzeko, baina tamalez gero ez zen egin». Ez dakitena da lortutako puntu horiek balioko ote duten aurtengo sailkapenerako.\nEspainiako Txapelketa horretan Judo Klub Tolosa taldeko beste judoka batzuek ere parte hartu zuten. Joseba Regillaga amezketarrak eta Joseba Etxarri tolosarrak bigarren egin zuten junior mailan, eta maila berean seigarren postua lortu zuten Zuriñe Tardio txaramarrak eta Jone Gurrutxaga tolosarrak.\nAurten Espainiako Txapelketa ekainean egingo dela aurreikusi dute, baina hori ere zalantzan egon daiteke. Espainiako Kopako proba guztiak egutegitik desagertu egin dira, beraz, ez dakite hurrengo txapelketa edo proba noiz izango duten.\nBitartean, Saralegik eta Regillagak entrenatzen jarraitzen dute. Hori bai, ez dute askotan entrenatu ahal izaten, baina horrela moldatzen direla diote. «Maila batera iritsi gara, non pare bat egun entrenatuz berriro berreskuratzen dugun», esan du Saralegik. «Oso garrantzitsua da bien artean ondo ulertzea, eta dagoeneko hirugarren denboraldia dugunez elkarrekin, hori nabaritzen da».\nUnai Saralegi eta Unai Regillaga, eskuinean, Espainiako Txapelketako podiumean.\nkirola Amezketa Leaburu-Txarama Tolosa


Bikote Bat, Jabier Muguruza - Donostia Kultura\nBikote Bat, Jabier Muguruza\tMusika\n12 EUR\tSarrerak erosi\nJabier Muguruzak bere hamaikagarren diskoa aurkeztuko digu, Bikote bat titulupean. Obra honetan, muturreraino eraman dira Jabierren ibilibide entzutetsuan hain ohikoak diren giro intimista eta isiluneen erabilera. Kantak euskal poeta handien testuetatik abiatzen dira, dagoeneko kantariaren ohiko kolaboratzaileak direnak. Azken emaitza, Irungo artistaren obrarik helduena da, testu ederrez hornituta eta konposizio-maila bikainarekin.\nEntzulea berehala jabetuko da Mikelen piano leunaren eta Jabierren ahots hurbilaren uztarketak lortzen duen emaitza eder eta liluragarriaz. Labur esanda, baltsamo bat da, opari bat gure belarrietarako, zarata, presa eta nahasmen garai xelebre hauetan.\nJabier Muguruza (ahotsa, akordeoia), Mikel Azpiroz (pianoa).\nEuskaraz\tAzala\tGai edo publikoen arabera


Belgikako Justiziak sei asteko epea ezarri du Llarenaren auzian zer epaituko duen ala ez erabakitzeko | Mundua | Berria\nBelgikako Justiziak sei asteko epea ezarri du Llarenaren auzian zer epaituko duen ala ez erabakitzeko\nBruselako lehen auzialdiko epaitegiak erabaki behar du Llarena epaitzea bere eskumenen artean den. Akusazioak auziaren muinari buruz ere erabakitzeko eskatu dio.\nPablo Llarena Espainiako Auzitegi Goreneko epailea, artxiboko irudi batean. / Paolo Aguilar/EFE\nSei asteko epea eman dio Bruselako lehen auzialdiko epaitegiak bere buruari, Pablo Llarena Espainiako Auzitegi Goreneko magistratuaren kontrako auzia epaituko duen ala ez erabakitzeko. Epaitegiak argitu behar du magistratua epaitzeko eskumena duen ala ez. Aldeek lau aste izango dituzte alegazioak eta egutegi proposamena aurkezteko, eta epaitegiak bi aste izango ditu, ondoren, epaiketa abiatuko duen ala ez erabakitzeko.\nLlarenaren defentsak adierazi du Belgikak ez duela eskumenik "Espainiako Justiziaren ekintzak epaitzeko". Hori dela eta, epaitegiari eskatu dio magistratua epaitzeko gaitasunik duen ala ez muga dezala bere jarduna. Akusazioaren esanetan, berriz, auziaren muina ezin da banandu epaitegiaren eskumenei buruzko azterketatik, eta muinari buruz ere erabakitzeko eskatu dio epaitegiari.\nLlarenaren kontrako salaketa Carles Puigdemont Kataluniako presidente kargugabetuak eta Clara Ponsati, Toni Comin, Lluis Puig eta Meritxell Serret Generalitateko kontseilari ohiek aurkeztu zuten. Magistratu espainiarrak hitzaldi batean egin zituen adierazpenekin dagokien errugabetasun printzipioa urratu zuela salatu dute. Bostak Kataluniako galdeketa sustatzeagatik daude auzipetuta.\nEpaitegiak hiru epaile izendatuko ditu Llarenaren kontrako salaketaren gainean erabakitzeko. Defentsak egin zuen eskari hori, auzia "konplexua" zela argudiatuta, eta epaitegiak aintzat hartu du.\nEspainiako Gobernua auzian pertsonatuta dago, eta hark ordaintzen ditu Llarenaren defentsa gastuak.\nParlamentuko gehiengoari eusteko akordioa lortu dute ERCk eta Junts per Catalunyak


Legarraren desagerpena A2 - Librería Calamo\nLegarraren desagerpena A2.\nTelmo Legarra polizia ohia herrira itzuli da, desagertutako alabaren bila hamar urtez Europan barrena ibili ostean. Etsita itzuli da, baina herrian aztarna berriak topatu ditu: Nahia desagertu aurreko Gabonetan ateratako argazki misteriotsuak Aulezti anaiak jarri ditu susmopean. Polizia-senari eutsi ezinik, berriro ekin dio ikerketari. Oraingoan aurkituko ote du Nahia?


Gau Beltzari buruzko ikastaroa - Topagunea | Euskaltzaleen Topagunea\nGau Beltzari buruzko ikastaroa\nEuskaltzaleen Topagunea - 19/06/26\nGau Beltzaren gaineko ikastaroa antolatu du Euskaltzaleen Topaguneak UEUrekin batera.\nGau beltzaren arima bizirik!????♀\nBerpiztutako kalabazen argia????\nIkastaro interesgarria antolatu dugu. Sustraietara bidaiatuko dugu eta arimen gaua berpiztu.\nOinarri teorikoa: Josu Ozaita eta Jaime Altunaren “Itzalitako kalabazen berpiztea” ikerketa.\nBadira urte batzuk globalizazioaren ufadaz Halloween ospakizuna zabaltzen ari dela Euskal Herrian. Ospakizun hau Domu Santu bezperan ospatzen da, urriak 31ako gauean. Era berean, azken urteotan beste ikuspegi batez antolatzen ari da ospakizuna, “Gau Beltza” edo ”Arimen Gaua” ardatz harturik. Izan ere, Domu Santu egunaren bueltan erritu ezberdinak egin izan dira Europa osoan eta baita Euskal Herrian ere. Kalabazak edo arbiak hustu, aurpegi itxura eman eta bide bazterretan argiztatuta ipintzen zireneko kontakizunak badira. Gozokiak, gaua, beldurra, kalabazak, mozorroak… elementuak oinarri dituzten jai hauek erakargarritasun handia dute haur eta gaztetxoentzat batez ere.\n“Itzalitako kalabazen berpiztea” (Altuna & Ozaita, 2018) lan etnografikoa oinarri hartuta, Euskaltzaleen Topaguneak ospakizuna herrietan antolatu nahi dutenentzako baliabideak eskuragarri jarri nahi ditu. Horretarako, Gau Beltza antolatzen laguntzeko gida sortu du antolatzaile eta parte-hartzaile gaztetxoen esperientziak jasota. Formakuntza saio honetan bidean ikasitakoa denon eskura jarri nahi da.


Burutü - Bilboko Marketing Digitaleko Agentzia gara\nMARKETING DIGITALEKO AGENTZIA\nMarkak eta proiektuak sustatzen eta eraldatzen espezializatuta\ndagoen Bilboko marketing digitaleko agentzia gara\nOnline marketinean adituak diren profesionalen taldea gara. Zure markaren nortasun digitala kudeatzeko aholkularitza espezializatua eskaintzen dugu. Estrategia digitalak ondo definitutako, neurgarriak eta eskuragarriak diren helburuak lortzeko.\nZure marketing digitaleko agentzia Bilbon\nWebgune garapena, SEO, SEM, Social Media Management, auditoretza digitalak, Inbound marketing, branded content.\nMarketing digitalean esperientzia duten profesionalak gara\n15 urte baino gehiagoko esperientzia dugu era guztietako enpresa, instituzio, elkarte eta erakundeentzako marketing digitaleko proiektuak garatzen. Bezeroarekin estu-estu egiten dugu lan, merkatuaren joera berriei buruz aholkatzen, betiere ikuspuntu estrategiko batetik.\nMarketing digitaleko estrategia\nbat sortu nahi duzu zure markarentzako?\nSocial Media Plana diseinatzen dugu\nZure markarentzako hazkunde dinamikak sortzen ditugu sare sozialetan. Betiere marketing digitaleko plan batean definitutako eta garatutako jarraibide batzuetan oinarrituz. Sare sozialetan ekintzak garatzen eta gauzatzen ditugu zure publizitate digitaleko kanpainak emaitzak lor dezaten.\nOnline marketineko aholkularitza taldea gara\nZure markaren estrategia digitala garatzeko pausoz pauso aholkatzen dizugu. Xehetasun bakoitza zaintzen dugu eta marketing digitaleko plan eraginkor bat diseinatzen eta garatzen laguntzen dizugu, helburu argiekin eta arrakasta adierazleekin.\nNortasun grafikoa, copywriting, storytelling, branded content, inbound marketing, social media ads, marketing emozionala, publizitate digitala, bideo-marketing eta marketing digitaleko beste tresna askoren profesionalen taldea gara.\nBurutü taldearentzat ezinbestekoa da gure agentzian konfiantza jartzen duten marken eta bezeroen beharrak eta erronkak ezagutzea. Marka aholkularitza eta branding hausnarketa kontuan harturik marketing digitalaren estrategia lantzen dugu profesionaltasunetik eta ezagutzatik abiatuta, gardentasunez eta argitasunez. Datuen, KPI eta estatistiken inguruan modu sinple eta hurbilean hitz egiten dugu, proiektuen eboluzioa ulertzeko eta erronkei zintzotasunez eta adimenez aurre egiteko.\nMarketing digitaleko kasu arrakastatsuak\n· Kulturaren komunikazioa eta online marketina\n· Sormena eta branded content\n· Udalean marketing digitaleko estrategia\n· Hezkuntza sektorean online marketina\n· Marketing digitala eta Euskara\n· Ikastolentzako marketing digitaleko estrategia\n· Aplikazioentzako online marketina\n· Influencer-ekin marketing digitala


"Lasterketaren atzean lan asko dago" - Irutxuloko Hitza : Irutxuloko Hitza\nFernando Mitxelena, Kemen Kirol Elkarteko kidea\n"Lasterketaren atzean lan asko dago"\nKemen eta Fortuna kirol elkarteak elkarrekin aritzen dira lanean Behobia-Donostia lasterketa prestatzeko. Fernando Mitxelena da Kemen elkarteko presidentea, eta lasterketaren aurreko egunak lan handikoak izaten direla dio.\nFernando Mitxelena, Kemen Kirol Elkarteko kidea. (Argazkia: Iñaut Gonzalez de Matauko Rada)\nEzgaitasunen bat duten zenbat kirolarik eman du izena aurtengo Behobia-Donostian?\nInskripzioak urriaren 30ean amaitu ziren, eta gutxi gorabehera hauek dira: hamalau handbike, bost gurpildun aulki, bost pertsona gor, B1 kategoriako hamaika itsu eta B2 kategoriako beste hamabi.\nBeherakada egon da partaidetzan?\nAurten nabaritu dugu jaitsiera pixka bat. Uste dut koronabirusak eragin handia izan duela. Alde batetik, kirolari batzuk arrisku handiko kolektibokoak dira, eta beldurra dute; bestalde, beste kirolari batzuek ez dute asko entrenatu, eta ez dute uste Behobia-Donostia egiteko gaitasuna dutenik.\nTokioko Paralinpiar Jokoek ere eragina izan dute, bertan egondako kirolari bakarra etorriko baita lasterketara. Bi faktore hauek eragin dute parte hartzearen jaitsieran.\nHazten ari da egokitutako atletismoa?\nEz hainbeste. Handbikea da agian gehien hazten ari dena, baina azken urtetan gurpildun aulkian geroz eta kirolari gutxiago daude, ez baitago belaunaldien arteko erreleborik. Behobia-Donostia lasterketa, gainera, oso gogorra da gurpildun aulkiko kirolarientzako, desnibel asko duelako. Handbikean errazago egiten da desnibel hori garapena aldatu dezaketelako, baina gurpildun aulkian asko nabaritzen da.\nEspero dut gurpildun aulkia ez desagertzea, niri pertsonalki gehien gustatzen zaidan modalitatea baita, baina oso zaila izaten ari da modalitatea sustatzea.\nHandbikea goruntza doa, orduan?\nDuela urte batzuk Behobia-Donostian ez zen handbike bakar bat ere ateratzen, eta orain modalitate nagusia da. Urte batean 30 txirringatik gora atera ziren.\nZertan laguntzen du Kemenek Behobia-Donostia antolatzen?\nFortuna Kirol Elkarteak lasterketan izena eman duten kirolarien zerrenda pasatzen digu, eta ni haiekin kontaktuan jartzen naiz zer nolako azpiegiturak behar dituzten jakiteko. Izan ere, kirolari batzuk lasterketaren egunean bertan etortzen dira, baina beste batzuk lehenago etortzen dira, gauza asko ekarri behar dituztelako. Irungo Urdanibia hotelean geratzen dira normalean.\nLasterketa honen arazo nagusia leku batean hasi eta beste batean amaitzen dela da, eta horrek azpiegitura gehiago behar izatea dakar. Gurpildun aulkian eta handbikean dauden kirolariek lasterketarako aulkia edo bizikleta eta kaleko aulkia dakartzate, eta irteeratik helmugara material guztia mugitu behar dugu.\nHoteletik irteerara kaleko aulkiarekin doaz egokitutako kamioietan, eta Azken Portu kiroldegian arropaz eta aulkiz aldatzen dira. Ondoren, kaleko aulkiak eta gainontzeko materiala kamioietan sartu eta helmugara eramaten dugu. Donostian ere leku bat egokitzen dugu aldaketa lasai egin dezaten.\nBestalde, lasterketan arazorik badute, bide erdian hainbat egokitutako furgoneta ditugu, baita ordezko aulkiak ere. Ahalik eta arazo gutxien egoteko, kirolari bakoitzak bi txirrindulari ditu ondoan, handbikean doazen kirolariek izan ezik. Hauei motorrak jartzen dizkiegu, oso azkar baitoaz. Hain zuzen, Gaintxurizketa jaisten 80 kilometro orduko baino abiadura handiagoa hartzen dute.\nLan asko dago lasterketaren atzean. Ezgaitasunen bat duen kirolari bakoitzeko bi pertsona boluntario daude, gutxi gorabehera.\nEmakumeen presentzia handitzen doa?\nEz, hemen oso emakume gutxik hartzen dute parte. Duela hiru edo lau urte izan zen emakume gehien aritu ziren urtea, eta hiru izan ziren bakarrik. 2019. urtera arte Ione Basterra bizkaitarra etortzen zen ia urtero, baina tamalez, 2020. urtean hil egin zen.\nHemendik aurrera, emakumeen sariak Ione Basterraren izena izango du, hainbeste urtetan gurekin aritu den kirolariari omenaldia egiteko.


Txina gozoki kristalekin tapa, beira garbitzeko janari biltegia, gozotze potea, dekorazio sortzailea gordetzeko kutxa fabrika eta fabrikatzaileak | Chuancheng\nKristalezko gozoki ontzia, tapa, beira garbitzeko janari biltegia\nTarro hauek ezin hobeak dira cookieak, labean egindako produktuak, lorea, azukrea, kortxoa, kotoizko bolak eta zure janari eta mokadu gogokoenak eta askoz gehiago gordetzeko.\nKristalezko ontzi hau egokia da zure sukaldeko erakusleihoetan, armairuetan, kafetegietan eta bulegoko mahaian.\nGoxokien kutxaren tamaina egokiak gozokiak, txokolatea, cookieak, fruitu lehorrak, trinketeak eta bitxiak erabiltzeko aukera ematen du, mahai gaineko dekorazioari xarma zoragarri pixka bat gehituz.\n【【GLASS CANDY DISH】 Kalitate gardenezko beira bikainarekin egina, goxoki plater gozo hau harrapatzen du eta efektu izugarria lortzeko argia islatzen du, lagun eta senideekin entretenitzeko ezin hobea.\n【【ZORIONAK LATTICE DISEINUA】 Aurpegiko ebakiekin diseinu klasikoak gozoki-hesteak distira eta dotore egiten ditu. Barruan izan diren dozenaka tratamenduak aurre egiteko ere itxura ona izango dute. Gozatu zure familia eta gonbidatuak gozoki mordoa gozoki txinpartatsuekin, jai ekitaldiak bizitza osora ekarriz.\n✿ 【ONDOREN ERABAKIEN TAMAINA】 Goxokien kutxaren tamaina egokiak gozokiak, txokolatea, cookieak, fruitu lehorrak, trinketeak eta baita bitxiak erabiltzeko aukera ematen du, mahai gaineko dekorazioari xarma zoragarri bat gehituz.\n✿ 【ERABILERA ZUZENA】 Erabilera pertsonalerako eta ekitaldi berezietarako aproposa: ezkontzak, harrerak, buffetak, opor eta familia topaketak, buffetak eta era guztietako festak. Opari duin gisa erabiltzea ere ona da.\n【【ERABAKI DEKORRA】 Kristalez estalitako biltegiratze-ontzia ezin hobea da ezkontza apaintzeko, etxeko eta lorategiko dekoraziorako.\naurreko: Gozoki latak\nHurrengoa: 160ml edalontzi Gatz eta piperrak Artezteko Multzoa\nErrota beira espezia botila\n160ml edalontzi Gatz eta piperrak Artezteko Multzoa\nSukaldaritza olio saltsan edalontziak botila bota ...\n120ml Edalontzi Gatza eta piperbeltza Dispenser ...\nBird's Nest Botila


Eskoletako Urmaelen Sarea - Oinarrizko konpetentziak eta metodologia\nDudarik ez da, zerbait lantzeko modua ematen badute urmaelek, hori konpetentzia zientifikoa dela. Ekosistema berezi moduan, sistema eta fenomeno naturalak interpretatzeko aukera ematen du, eta aplikazio zientifiko-teknologikorik esanguratsuenak erabiltzea urmaela beraren eta inguruaren testuinguruan. Hala, errealitatea ebidentzia zientifikoaren ikuspegitik ulertzeko, eta jakintza eta metodologia zientifikoa modu koherentean, egokian eta zuzenean erabiltzeko gune aproposak dira.\nIkerketa horiek egiteko erabili beharreko tresneriak barneratuko du ikaslea konpetentzia teknologikoan (mikroskopioak, lupak, pH-metroak...) eta espreski diseinatuak dauden jarduera ezberdinek konpetentzia matematikoan (kontaketak, portzentaiak, azalerak...). Ingurua, eta urmaelen desagerpena ulertzeko kritikoki interpretatu eta erabiliko du ikasleak bere jakintza, gizarte eta herritartasunerako konpetentzia landuaz, eta horiek guztien jarraipena egiteko, teknologia berriek ez ezik, arte sormenak izango du bere lekua, konpetentzia artistikoa garatzeko.\nGelatik atera eta mugimenduan jarri beharko du gorputza ikasleak (konpetentzia motorra), datuak bildu, hipotesiak planteatu eta emaitzak eta ondorioak adierazteko. Horien guztien irakurketa eta zabaltzean, ezinbestekoa izango da hizkuntza- eta literatura-komunikaziorako konpetentzia.\nUrmaelek, beraz, proiektu errealak garatzeko aukera ematen dute. Alegia, arazo egoera errealei helduaz, eta horien hariari jarraituz, metodologia ezberdinak erabili daitezke bertan. Hezkutza arloan joeran dauden ikasketa kooperatiboa (IKKI), Arazoetan oinarritutako Ikaskuntza (AOI) eta beste hainbat metodologia dagoeneko erabiliak izan dira egundaino egindako proiektuetan.


Planak Vs. Bideak | KE Innova\nSeguru asko azken urte hauetan denok egin dugu Plan Estrategiko bat edo beste. Horretarako, kanpoko laguntzarekin edo laguntzarik gabe, beti esan digute ezinbestekoa zela helburuak ondo finkatzea bide hori era zuzenean egiteko eta koherentziaz jokatzeko.\nOnartu beharra dago prozesu honek badaukala bere logika eta logika horren arabera pauso edo etapa batzuk bete behar direla, hala nola, hasierako diagnosia egin, helburuak argitu, misioa berrikusi, ikuspegia gaurkotu, baloreak definitu… Logika honekin informazioa ezinbestekoa da eta informazio hori gure erakundearen barruan eta gurekin harremanetan dauden erakunde edota inguruetan bilatzen dugu. Orain arte, ados.\nHausnarketarekin jarraitu baino lehenago, sistematika hau bazter batean utziko dugu eta bizitza, gure bizitza, erdigunean jarriko dugu: errealitatean nola jokatzen dugu? Nola hartzen ditugu gure erabakiak? Zein da erabaki horien logika? Logikarik badaukate? Baten batek pentsatzen badu gure bizitzan hartzen ditugun erabakiek logikarik ez daukatela oker dago. Gauzak egitean, erabakiak hartzean beti dago arrazoi bat eta arrazoi horiek badaukate beren barneko logika; baina kasu honetan, logika izan arren, normalean informazioa ez da nahikoa, askotan urria eta batzuetan ez dugu inolako informaziorik. Horregatik gure bizitzako erabaki batzuk hartzean segurtasunik ez dugu, oso konplikatua da erabaki horiek hartzea eta sentsazioa ez da batere atsegina, ez asmatzeko susmoa porrotarena delako. Sentsazioa ez zaigu gustatzen eta porrota are gutxiago. Baina gauzak horrelakoak dira. Askotan erabakiak hartzean informazioa nahikoa ez bada ere, gure baloreak, gure irizpideak aurrean jarri eta erabakiak hartzen ditugu, asmatuko dugun ala ez jakin gabe.\nOrain dela hamar urte Irungo Kristau Eskoletako zuzendariok bilera batean elkartu ginen, Donostian. Batzuk elkar ezagutzen genuen eta beste batzuk ez. Bileran sare publikoko ikastetxeen mapa aurkeztu ziguten eta, bukatzean, etorkizunari begira gure aldetik eman beharreko pausuei buruz hitz egin genuen; sare publikoko mapa definituta zegoen eta gurea ez. Erronka bat geneukan aurrean eta komenigarria izango litzatekeela gai horren inguruan hausnarketa bat egitea, elkarrekin, eta gure errealitatean, Irunen, pentsatu genuen. Informaziorik ez, daturik ez. Gauza asko amankomunean geneuzkala konturatu ginen eta entzundakoa guztiontzat erronka zela onartu genuen. Ez genuen planik egin, ezin genuen. Gure arteko konfidantza zen geneukan gauza bakarra; eta amankomunean geneukana: idearioa, oinarrizko helburuak, ebanjelioa. Erronka bat, nahiko talde homogeneo bat, errealitate bat (Irungoa) eta pentsatzeko gogoa.\nHasteko, talde hartako kideak definitu genituen eta Kristau Eskolan egotea izan zen irizpidea. Hurrengoa, eta azkena, DAFO moduko zerbait osatu genuen. Ez genekien zer lortu nahi genuen, ez genekien zer nolako bidea egin nahi genuen baina bai adostu genuela oinarri sinple bat: elkarri kalterik ez egitea, besterik ez. Nahikoa zen? Horrela has daiteke bide bat? Bai. Hasierako konpromezua ez zen beste munduko gauza baina bidea elkarrekin egin nahi genuen.\nHasiera xumea baina denborak, oraingoz, arrazoia eman digu eta elementu batzuen garrantzia erakutsi digu ere bai: elkarrekin egoteko nahia, helburu sinpleak planteatu, erronka amankomuna izan, malgutasunez jokatu, konfidantza mantendu eta gure proiektuen antzekotasuna onartu.\nEta elementu sinple hauekin zer lortu dugu? Laburbilduz, elkarrekin gaudela sentitu, erabaki garrantzitsu batzuk elkarrekin hartu (adibidez, bi urteko hirugarren gela ireki hiru ikastetxeetan), informazioa konpartitu (aurrematrikula garaian eta edozein momentutan ere bai) eta etorkizunari aurre egin talde bezala. Gainera ahaleginak egin ditugu Kristau Eskolako irudia indartzeko Irunen (jarduera batzuk elkarrekin egiten ikasturte hasieran, pake eguna elkarrekin ospatzen, publizidadea elkarrekin egiten…).\nBukatzeko, beste hitz pare bat: hasieran ez genekien zer lortu nahi genuen baina konfidantza eta elkarrekin egoteko gogoak izan dira gure oinarriak eta hori nahikoa izan da hamar urteko ibilbidea egiteko. Egia da ez dakigula nolakoa izango den etorkizuna eta ez ditugula ez planik ez estrategiarik etorkizun horri aurre egiteko baina oinarriak hor daude: KONFIDANTZA eta ELKARREKIN EGOTEKO GOGOA. Oraingoz nahiko.\nJORGE LEGUINA – Irungo San Vicente de Paul Ikastetxeko zuzendaria


Andde Sainte-Marie, Auteur à Enbata | Page 6 de 9\nAda Colau Bartzelonan, Manuela Carmena Madrilen, bi egiazko ikur, joan den udaberriko hauteskundeek bi hiri nagusi horietan lehentasunak berikusteko eta gobernatzeko moldean ekarri zuten aldaketaren lekuko.\nHara zenbatetarainokoa izaten ari den kanbiamendua. Gobernu zentralean gerta daitekeenaren eredu?\nBada hor zer pentsa eta zer nola jokatu geroari begira.\nEskualde hauteskundetan hautagai izaiteko engaiamendua hartu dut. Abertzale ez den ezkerreko zerrenda batean nere burua kokatu dut euskaldun, ezkerreko eta abertzale gisa.\nEngaiatu naiz abertzale eta sozialista gisa sinesten baitut beharrezkoa dela sustengatzea eta lehenestea ekonomia sozial eta solidarioa bere forma guzietan : insertzioa, elkarte bizia, ekonomia partehartzaile zirkularra eta kooperatiboa bultzatuz.\nPar Andde Sainte-Marie | Publié : 16/11/2015\nAldaketaren aldeko lau alderdiek (Geroa Bai, EH Bildu, Ahal Dugu eta Ezkerra) osatu gobernuak desmartxa politiko berriari eusten dio. Bide hortan urrats garrantzitsu bat gehiago egin du Uxue Barkosen gobernuak EAE/Akitania euroeskualdean berriz sartzea galdatuz.\nEuroeskualdeak bere ahalmenetan baditu hainbat giltza eta programa Euskal lurraldeen garapenerako. Zergatik ez giltza eta programa horiek aktibatu herri ikuspegi batetik ? Udalbiltzak adibidez urratsa eman du “Mugaz gaindi Europatik Euskal Herrira” azterketa lana bultzatuz eta plazaratuz.\nBehako guziak Kataluniarat itzuliak ziren irailaren 27 hontan. Ikusmin haundia sortua zuten hauteskunde autonomiko aintzinatuek. Independentziaren aldekoek Generalitateko parlamentuko gehiengoa segurtatu badute ere, boz kopuruan ez dute %50-a gainditu.\nZein izanen da Madrilekilako harremanen geroa?\nEuropak sekulan baino desafio haundiagoak dauzka altxatzeko: Greziako eragozpenak, lan gabezi endemikoa, imigrante uholdearen kudeatzea etab. Arazo horiek nola kudea Europa ez baldin bada, orain den bezala, bere partaideen berekoitasun eta zikoizkerien soma baizik?\nNafartar guzientzat eskubide zibil, politiko eta sozialak lortzea, enplegu berriak eta sustapen ekonomikoa bultzatzea, herritarren parte hartze demokratikoa eta etika politikoa pratikan emaitea aipa daitezke lehentasunezko erabaki gisa.\nHauteskunde kanpainako goiti beheitiak pasa eta, lau alderdiek negoziatu gobernu egitaraua aztertzeak baikor eta itxaropentsu atxikitzen gaitu.\nJoan den hilabeteko zenbakia agertuz geroztik, maiatzaren 24-ko hauteskundeen emaitzek konkretizazio politikoa izan dute Hegoaldean: auzapezen eta herrietako exekutiben hautatzea, foru batzar eta parlamentuen lehendakarien izendatzea, Gipuzkoako ahaldun nagusiaren bozkatzea. Gelditzen diren bakarrak: Araba eta Bizkaiko ahaldun nagiusien eta Nafarroako gobernu buruaren izendatzea.\nPNV-en lorpenak azpimarragarrriak dira. Zer erran nahi du zentro-eskuineko alderdi abertzalearen nagusitasun horrek? Zergatik da Hego Euskal Herria beste lurraldeak ez bezalakoa?


Esperientzia erabili krema Artrovex. Gisa krema lagundu azkar arintzeko hantura baterako.\nZer mina da, eta artikulazioetan hantura, Inga Belgradeko daki, ez besterik. Zuen esperientzia desatsegina sintomak gaixotasuna, eta horrek amaitu bere bizitza bi aste osoa. Inga bizi gainkarga lanean, eta horrek eragina izan du egoera bere artikulazioetan. Krema Artrovex lagundu Inge, eta zuen atsegin handiz gurekin partekatu beren esperientzia erabili.\nPrestatzen kontzertua buru gaixotasun joint\n"Mina eta hantura artikulazioetan ez nuen inoiz entzun aurretik. Bai, begiratu dut, beren gurasoak, ulertzen dugu guztiak hazten zaharra da, baina ez du uste hori ukitzen dit. Naiz pianista, urte askotan izan dut irakaskuntza pribatua ikasgai ikasle eta lan parte-denbora batean musika eskola. Parte hartzeko erabiltzen dut jaialdi eta kontzertuak, denbora asko igaro aurrean tresna.\nMaite dut nire lana, eta beti zoriontsu prestatzen guztiak kontzertu ekitaldiak. Lortu nuen, ospea, izan dut nire miresle, nire ibilbidean zehar, lortu dut guztiak nahi zuen gaztetan. Orain nire karga da, erdia baino gutxiago, baina hau da nire merezitako atsedena.\nJakina, zehar entsegu lortu nuen pixka bat nekatuta behatzak. Bezala sentitu dut batzuetan artikulazioetan lortu gainkargatuta, izan dut denbora gelditu entsegu eta ariketak egiten du eskuak. Nire irakasleak esan zidan, ordena mantentzeko artikulazioetan ere arau bizitza eta beharrezko ariketak, elikadura egokia eta mediku ukendu.\nGimnasia egiten ari nintzen, baina erabiltzeari buruzko pomada pentsatu nuen, besterik gabe, bezain laster, nire eskua gripped asko mina.\nGertatu ondoren, nik ere denbora asko pasa lanean – nire ikaslea izan zen prestatzen kontzertu eta saiatu naiz erakutsi zion ñabardura guztiak jokoa. Kontzertua ondo joan zen, baina, ondoren, ahalegin horiek izan nuen, oporretara joan, nire behatzak ziren aching oso.\nGogoratzen dut nire ama erosi Artrovex\nErabaki nuen erosi krema bat mina berreskuratzeko baterako, delako ezagutzen zuen, denbora hori, sinple gimnasia ezin da egin. I am guztiak ezagutzen duten tresnak dira merkatuan eskuragarri, eta aurkitu bat ezagutzen krema. Izan zen Artrovex batera gantz marrazo hori ikusi nuen etxea, bere ama. Krema benetan lagundu nire ama, bizkarreko mina. Gogoratzen dut nola ama ona buruz hitz egin zuen, krema hau, eta erabaki ordena neure burua bera.\nBi egun ondoren, entseguak, nire behatzak ezin mugitu. Sentitu dut, izugarrizko estresa eta mina txikienak mugimendua. Gertu joint indizea hatz bere eskuineko eskua, nahiz eta inflamed, eta ezinezkoa zen mugitu. Izan zen artritis.\nKrema Artrovex Lortu nuen egunean zehar, eta nik berehala hasi zen bere erabilera. Nola erabili tresna, arazoak sortu dira, prozesua ez da ezberdina erabiliz, antzeko beste edozein esan nahi du, gainera, dena zen idatzizko argibideak droga.\nAplikatu ondoren krema sentitu nuen atsegin bat berotasuna, krema oso koipetsua, baina xurgatu azkar. Eragina krema guztiz sentitu nuen, 3 egun ondoren. Nire artikulazioetan bezala lortu elikagaien barruan, desagertu sentsazio desatsegina mugimendua zehar, mina desagertuko da. Ondoren, aste bat sentitu dut nire artikulazioetan osasuntsu eta sentitzen nahiz eta lehen baino hobeto. Dut erabat desagertu crunching artikulazioak, hantura gertu indizea hatz da guztiz sendatu.\nGomendatzen dut erabili krema aurka mina eta berreskuratu joint Artrovex edonork zamak zure artikulazioetan baino gehiago behar duzu. Orain egingo dut hau erabili krema prebentzioa. Kontsumitu krema gutxi, oraindik dut bat erdi hodi. Egin nuen aukera eskubidea eta, gaur egun, gomendatzen dut Artrovex guztiak".


Auzitegi Konstituzionalak ez dio abala eman gaixoak kaleratzeari - sindicato ESK sindikatua\n2020 urtarrilak 07\nAzken asteotan Auzitegi Konstituzionalaren epai bat argitaratu dute; epaiaren helburua konstituzioaren kontrako kontu bat zen, justifikatutako absentismoagatiko kaleratzeei buruz, Langileen Estatutuaren 52 d) artikuluan arautua dagoena. Ordutik, inolako oinarririk gabeko hainbat titular eta iruzkin alarmista entzun ditugu; hortaz, goazen datu errealak aztertzera.\nLehenengo eta behin, kaleratze mota hau ez da berria; kontuan hartu izan da 1994. urteko lan-erreformatik aurrera. 2010eko erreformek eta 2012koak kaleratze hori gauzatzeko baldintzak leundu baino ez dituzte egin. Artikulu honek, egungo erregulazioan, hala dio:\n“Kaleratzea arrazoi objektiboengatik gauzatu ahal izango da: lanera ez bertaratzeagatik, nahiz eta hutsegite justifikatuak izan aldizkakoak badira, eta ondoz ondoko 2 hilabetean lanegunen %20ra iristen badira, betiere aurreko 12 hilabeteetako hutsegite guztiak lanegunen %5era iristen badira, edo 12 hilabeteko epearen baitan, aldizkako 4 hilabetean hutsegiteak %25era iristen badira”.\nIkusiko duzuen moduan, gutxieneko mugak ditu: gutxienez 8 hutsegite 2 hilabete jarraituetan (betiere 12ra heltzen badira aurreko urtean zehar), edo 20 hutsegite aurreko urteko 4 hilabeteren baitan.\nKaleratze mota honek ohiko hutsegiteak zigortzen ditu, ez du zigortzen gaixorik jartzea. Gehiegizko ohiko hutsegiteak ekiditeko, horiek justifikatzeko zenbait kausa daude, ez direnak kontuan hartzen ikusi berri dugun zerrendan; hala, ez dira kontuan hartzen:\nLan istripuengatiko bajak edota laneko gaixotasunak (lanetik eratorriak edo lanaren ondorio direnak). Barne sartzen dira birgaixotzeak etaondorioak.\nGreba eta itxiera patronala.\nLangileen ordezkaritza legala, barne hartuta ordezkaritza zereginetarako absentzia eta ordu sindikalak.\nAmatasun- eta aitatasun-baimenak, bularra emateko baimenak eta arriskuagatiko baja haurdunaldian zehar (kontingentzia profesionala da).\nHaurdunaldiagatik, amatasunagatik edo bularra emateagatik sortutako gaixotasun eta tratamenduak.\nLangileen Estatutuaren 37.3 artikuluan edo hitzarmen kolektiboan aipatzen diren ordaindutako lizentzia guztiak (ezkontza, heriotza, ospitaleratzea, etab…).\nOporrak eta orekatzeko egun libreak.\nGenero Indarkeriaren ondoriozko bajak eta hutsegiteak.\nEta azkenik, kontingentzia arruntagatik hartutako baja oro ( osakidetzak edo osasunbideak emandakoa)20 egunetik gora irauten badu, edo minbizia edo beste gaixotasun larri baten tratamendurako baja baldin bada.\nHorrela gauza asko baztertzen dira, eta ondorioz, lehenago esan bezala, oso kaleratze-mota ezohikoa da. Baina gainera, 2016ko abenduan Europar Batasuneko Justizia Auzitegiak Daouidi kasuaren epaia emititu zuenetik, kaleratze baten funtsa langilearen gaixotasuna baldin bada, eta “gaixotasun iraunkor” gisa hartzen bada, -hau da, iraupen ezezagunekoa baina ustez luzekoa- eta langilea bere funtzioetarako modu efektiboan eta larrian mugatzen badu, desgaitasun baten pare, kaleratzea diskriminatzailetzat eta, ondorioz, baliogabetzat hartu daiteke.\nHortaz, esan dezakegu langile klasearen interesen aurka doan epaia izan arren, ez diola ezer berririk ezartzen lan-erreformek jada ezarritakoari, zeintzuen ondoriorik gogorrenak pairatzen ari garen oraindik ere.\nLangile klasearen interesen aurka doan epaia izan arren, ez diola ezer berririk ezartzen lan-erreformek jada ezarritakoari, zeintzuen ondoriorik gogorrenak pairatzen…\tIrakurri\nUrriaren amaieran Eusko Jaurlaritzak 164/2019 Dekretua onartu zuen, eta, horren bidez, onartu egin dira, besteak beste, 2019.eko azaroaren batetik aurrera…\tIrakurri


Sarako Biltzarraren ekitaldia: Emazteak eta Euskal Literatura - Literatur Agenda Feministak Sarean\nUrtero egin izan den moduan, aurten Sarak hartuko du berriz ere Euskal Idazleen biltzarra. 2021ko urriaren 8-11 bitartean Saran izango dira Euskal Literaturaren inguruko ekitaldi bereziak. Horien artean, urriaren 11an Egun profesionala izango da. Aurtengo gaia "Emazteak eta Euskal Literatura" izango da.\nAntolatzaileek gonbitea zabaldu nahi dute. Bertara hurbildu nahi bazarete, aldez aurretik izena ematea gomendatzen da hurrengo helbidean: stephanie.medrano@le64.fr.\nEgunean zehar aukera ezberdinak egongo dira: mintzaldiak, mahai inguruak, irakurketa antzeztuak, performantzak...anima zaitezte!\nAurreko: Angulemako Margaritaren L'Heptameron liburuaren euskaratze proiektuaren irakurraldia\nHurrengoa: Feminist Agenda literatur klubak Aitziber Etxeberria Garro elkarrizketatzen du


Pittsburgh-eko eta Bilboko udalek harremanak gehiago estutzeko beste ahalegin bat egin dute. Nahizta euren lankidetzarako loturak aspalditik etorri.Ordezkaritza iparramerikarrak Bilboko udal-politiken berri izan nahi du, hiri-irtenbideei, garapen ekonomikoari, nazioartekotzeari eta atzerriko inbertsioa bereganatzeari dagokionez.\ndeia.eus - Lunes, 28 de Mayo de 2018 - Actualizado a las 12:18h.\nBilboko alkatea den Juan María Aburtok eta Bill Peduto hiri estatubatuarreko alkateak lankidetza berriz abiarazteko nahia erakutsi dute urte osoan zehar, bai eta bi hiriek proiektuak elkarrekin garatzeko aukera ere. Hain zuzen ere, horixe izan da Ameriketako Estatu Batuetako hiriak Pittsburgh-eko Sister Cities Association elkarteko hiru ordezkariak etortzeko bisita antolatu izanaren arrazoia. William Generett, James S. Wolf eta Charles J. Stout bertaratuko dira, eta maiatzaren 31ra arte egongo dira hirian.


LEHENTXINPARTAK: June 2011\n2011(e)ko ekaina 15, asteazkena\nAstelehenean, Ekainaren 13an, aurtengo ikasturteari amaiera emateko txango bitxi bat egin genuen, Bidasoa-Txingudi eskualdeko 3 hiri nagusiak bisitatu genituen: Irun, Hondarribia eta Hendaia. Gainera hiru garraioibide ezberdin ere erabili genituen: autobusa, txalupa eta trena. Egun berezi eta zoragarria.\nEgilea: lehentxinpartak ordua: 09:38 iruzkinik ez:\n2011(e)ko ekaina 12, igandea\nOstiralean, Ekainaren 10 ean, 1. Mailako ikasleek ikasturte amaierako txangoa egin genuen Donostiako Eureka! Zientzia Museora. Eguraldi txarra izan genuen baina oso ondo pasa genuen eta asko ikasi genuen Museoan bertan, Planetarioan eta "Txikiklik" gunean. Bazkaldu ondoren eskolara itzuli ginen.\n2011(e)ko ekaina 2, osteguna\nIbarlako mintegia 2011\nJoan den hilabetean 2.mailakoak Ibarlako mintegira joan ginen. Bertako arduradunek landareak nola zaintzen dituzten erakutsi ziguten. Gero landatu egin genituen eta gainera bat etxera eraman genuen. Eskerrik asko!\nEgilea: lehentxinpartak ordua: 16:38 iruzkinik ez:


Adinekoentzako jarduerak antolatu ditu Gurutze Gorriak ekainerako - Uribe kosta - Hiruka.eus\nAdinekoentzako jarduerak antolatu ditu Gurutze Gorriak ekainerako\nErredakzioa 2021-06-07 12:28\nAskotariko tailer eta irteerak antolatu ditu Gurutze Gorriak Uribe Kostako Zerbitzu Mankomunitateagaz batera. Jarduerok iazko irailean adostutako lankidetza-hitzarmenaren baitan kokatzen da, eta, horren bitartez, gizarteratze-, boluntariotza- eta prestakuntza-programak garatzeko ardura hartu zuten. Ekaineko ekintzok konpromiso horri erantzuten diote.\nPrograma, bost saioz osaturik dago, eta Uribe Kostako udalerrietan erroldatuta dauden adineko pertsonei zuzenduta dago. Doako jarduerak dira guztiak:\nEkainak 11, barikua: "Martiderm" krema eta azala zaintzeko tailerra, 11:00etatik 12:00etara.\nEguaztenetan: Soinketa, 11:00etatik 12:00etara.\nEguenetan: Estimulazio kognitiboa, 11:00etatik 12:00etara.\nEkainak 18, barikua: Bingo jokoa, 11:00etatik 12:00etara.\nEkainak 27, domeka: Sopelako itsaslabarretara irteera, 10:30etik 12:30etara.\nParte hartu gura dutenek Uribe Kostako Gurutze Gorrian bertan edo 946 569 497 / 663 384 379 telefonoetara deituz eman beharko dute izena.


Genero berdintasunari buruzko Ekitaldia "Dirua guztiontzat!" - Oikocredit Euskadi\nDatorren martxoaren 24an genero berdintasunari buruzko webinar bat antolatuko dugu Alemaniako Oikocredit Westdeutscher Förderkreis elkartearekin batera, "Dirua guztiontzat! Zergatik Oikocredit emakumeak bereziki ahalduntzen dituen ". Zure parte-hartzea espero dugu! Egunero martxoaren 8a izan beharko luketelako.\nOikocredit-ek genero-berdintasunari laguntzen al dio emakumeentzako finantza-zerbitzuen eta gaikuntzen bidez? Gai hau Oikocreditek Baden-Württembergen duen bulegoko Nina Alff doktoreak eta Yolirruth Núñezek eztabaidatuko dute 2022ko martxoaren 24an, "Dirua guztiontzat! Zergatik Oikocredit bereziki emakumeak ahaldundu ", online ekitaldi bat izango da 7 to 8.30 p.m.\nAlemana eta gaztelania erabiliko dira. Alemanezko esku-hartzeak itzuli egingo dira. Parte hartzea doakoa da.\nModerazioa: Mendebaldeko Alemaniako Oikocredit bulegoko Maximilian Görgens.\nData: osteguna, 2022.03.24; 19-20.30h\nIzen ematea Zoom plataformaren bidez: https://us02web.zoom.us/meeting/register/tZctfu6grj4pHtUFKo_tM9qhXNgZEtYvI-1G


Kukua (eta udaberria). | baztango haizegoa\n« Bittor Elizagoien.\nFrantzisko baztangoa. »\nmartxoa 26, 2013 egilea baztangohaizegoa\nBertze egunian seme-alabarekin etxe inguruko basotxoan (Errotabereko egiak) pasaietan giñela aspalditik entzun gabeko (bederen nik) txori-kanta entzun genun. txoriaren txioka arras ezaugarria zen ta guri sumatu bezain pronto mututu eta “kukutu” (ezkutatu) zen, kukua beti ezkutuka ibiltzen bai da, sekulan ez da gizakiaren aurrera azaltzalduko eta bere kuku kantaz (klikatu enzuteko kukuaren kanta) konformatu behar.\nCuculus canorus. Egilea Chris Romeiks. Argazkia Wikipediatik hartuta dago.\nCuculus canorus “kukua“, Cuculidae familiako hegazti espeziea da, 32 cm inguru izaten du luze, gorputzaren gaineko aldea eta paparra gris urdinxka, azpikoa aldiz zurixka eta zerrenda ilunak ditu. Izaeraz bizia eta eta errex izutzen da, udaberrian hasi eta uda ondo aurreratu arte kanta berbera errepikatzen du eta hain justu kanta hori espezie honen ezaugarri nagusienetako bat da, hortik tortzen baizaio hegazti honen izena, kukua!! eta ez soilik eskuaraz baizik europako hizkuntza gehienetan ere; cuckoo ingeleraz, kucku alemaniarraz, cucut katalaniarraz, cuco galegoz ta portugesez, coucou frantsaz eta abar…. .\nKukuaren eta bere kantuaren inguruan sineskeria aunitz dago, nagusiena berarekin udaberria karzen dula da. Antzinakoentzan martxoko Ama Birjina egunen (martxoak 25, udaberriko ekinozioa) izaten zen udaberriko lehen eguna. Kukuaren etorrerak lur-soroak neguko lozorrotik esnatu zirela adierazten zuen, negua joan zela, alegia. Hain zuzen ere, Ama Birjina Martxoko egunetik hasi eta 15 eguneko tartean kukuak ez jotzea, gaitz handi eta beldurgarria zen, adierazten bazuen kukurik ez izanik udaberririk ez zetorrela. Beraz, Andra Mari Martxoko egunetik hasi eta ondorengo 15 egunetan kukua ageri ez bazen,erten omen zuten “bederatzi idi-pareri gurdia lotu eta bere bila joan behar omen zen Erromako zubira (ortzadarra).\nKukua da denboraren gurpilaren ardatz eta mugarri. Izan ere, kukua udaberriarekin batera dator, bizitza berriarekin batera, eta udaberri bukaeran badoa,eta halaxe diote erranairu zahar batzuk: “kukuek erramun egunan kuku, San Pedrotan mutu” edo “Kukua Ama Birjina Martxoko egunean hasten da kantatzen Erromako zubian eta San Pedro biharamunean mututzen. Sinbologiz beteta dago kukua eta udaberria, Kukua negua Afrikako hegoaldean igarotzen du eta iparraldea (europa) epeltzean 9.000 kilometroko bidaia egiten omen du, hauxe da udaberrian bueltatzen zaigu. Erromako zubia ortzadarra da, urtaro honeko ezaugarri argi bat, euri eta eguzkiko egunak bai dira eta martxoko amabirgiña, ekinozioa, erlijioak kristautasunatutako ospakizun edo tradizio jentila da eta elizaren inguruan aipatzen dute data hortan Ama Birjina haurdun geratu zen eguna omen dela. Izan ere, egun hortatik Eguberri egunera (abenduak 25) bederatzi hilabete daude, Udaberria bizi berriaren urtaroa da, baita Elizarentzat ere.\nUdaberria, bertzalde, bizi berri baten esperantza-iturri dugu eta zertaz ez! zorte hobearen itxaropena ere.\nAntzinakoentzat bizimodua nekatuz atera beharra zeukaten bitartean, kukua, berriz, kolpe zorrik jo gabe bizi zen (eta hala bizi ohi da gaur egun ere). Ez egitearren kabiarik ere ez du egiten, arraultzak bertze hegazti txikiagoen kabietan jartzen ditu (hala nola kaskabeltz edo txantxangorriak). Kukuak, zeuden arraultzak kabitik kanpo bota ondoren berea jartzen ditu (kolorez eta tamainuz, hautatzen dituen espezieetakoen antzerakoak); horrela, hegazti txikiek berea bezala errutzen eta elikatzek dute kuku txita. Sinbologiarekin jarraituz, aintzinako baserritarrek (ta gaurko gehienok) seme-alabak aurrera atratzeko eta etxeko lapikoa egunero betetzeko ardurarekin estututa bizi ziren (garen) biztartean, kukuak, berriz, txantxangorria eta txepetxa zituen inude, aistion (arestian) aipatu bezala haien kabietan, ezkutuka, arrautza bana errun eta kukukumeak hazteko ardura auzokoari katiatzen zion, kukuaren ardura bakarra eguzkitan gozo-gozo jarrtzea eta kuku han eta kuku hemen jotzea izanez.\nEta jakina, aintzinako gizakiak kukuaren inbidiatan”hi bizi haiz, hi“. Beraiek ere hartuko lukete beraientzat halako bizimodua, baina lan in behar zen, udaberian landatu eta erein behar ziren soroak (gaur egun, baratzak prestatzen hasten gara egun hauetan) eta kukua ez bazen enztuten (etorri ez zelako) negu luzea izanen zen eta soroak prestatue edo ereindu gabeak baziren, akaso hurrengo negurako ez zegoen elikagairik izanen eta berriz enzuten bazen urtea estuasunik gabe pasatuko zuten. Eta, hain zuzen honen inguruan aterako zen herritarren usteak: udaberriko lehen kukuak sakela “bero” duzula harrapatzen bazaitu, ondo joko dizu eta urte osoan ez duzu diru estuasunik izango baña sosik ez baduzu…urte osoan ere ez duzu izanen!!.\nErran behar Erramu igandeko pasaietan kukua entzun nuenean sakela zulatuak nituela eta ezta zentimorik nuela eta okerrena dena, nik pasaietan eta baratzea prestatu gabekoa!!!\nhttp://www.erabili.com webguneko “kukuak kuku” artikuloa.\nwikipedia.org “kuku europarra” wikia.\nLas cuatro estaciones en el Valle del Baztan” , (Diario de noticias, Baztango Herri Unibersitatea. 2006). Lander Santa Mariaren “El kuku trae la esperanza de vivi” artikuloa.


Barañain Kantuan: plazaz plaza auditoriumeraino - Iruñerria - euskalerriairratia.eus\nBarañain Kantuan: plazaz plaza auditoriumeraino\nEuskalerria Irratia 2016-11-03 20:46\nArg: Barañain Kantuz taldea Agustin Peñaren 2013ko jaietako argazki batean.\nBarañaingo kolektibo ugarik parte hartuko dute larunbat arratsaldean lehenbizi kaleetan eta gero auditorium barrenean eginen den saioan.\nBarañaingo Txalapartariak, Eguesibarko Txalapartariak, Barañáingo Erraldoi eta Buruhandien Konpartsa, Ezpelur Dultzaineroak, Barañain Gaiteroak, Barañaingo Trikitilariak, Barañaingo Euskal Kantak, Canto Pueblo Viejo, Canciones de Siempre, Coral Barañáin Abesbatza, Zubietako Joaldunak eta Barañaingo Jauzi Taldea, besteak beste, egonen dira Barañain Kantuan saioan.\nIkuskizuna herriko Udal Plazatik abiatuko da 19:00etan. Kalejiran kolektibo desberdinak batuz joanen dira Barañain Auditoriumera iritsi arte.\nHorrela deskribatzen du saioa Angel Mariezkurrena antolatzaileak:\n“Barañaingo Txalapartariek txalaparta jotzen duten bitartean, Zubietako Joaldunak Merkataritza Etorbidetik jaitsiko dira lastargiak eskuetan dituztelarik.\nPlazara iristean trikitilariak, erraldoiak, Barañaingo Euskal Kantak eta gaiteroak haien zain daudela ohartzen dira. Guztiak gozatzeko prest daude.\nBarañaingo Euskal Kantak taldeak "Arno Zuria" abesten du. Segidan, gaiteroak jotzen hasten dira eta, haiekin batera, Konpartsa handikoak eta Txikikoak haien biran ari dira.\nBarañaingo Euskal Kantak taldeak lekukoa hartzen du "Ehia Ehia" kantarekin.\nGiro ezin hobea sortzen da, eta, azkenik, haurrak eta helduak, ikusleak eta artistak karrikadantzan elkartzen dira.\nArexeago, Barañaingo Lakuaren ondoko Merkataritza Etorbideko zatian hain zuzen, Eguesibarko Txalapartariek deiadar egiten dute: "takun-ta-takun".\nHaien ondoan, Canciones de Siempre eta Canto del Pueblo Viejo taldekoak, urduri eta aldi berean, irrikan daude.\nKalejira haienganaino heltzen denean txalaparta mutu gelditzen da. Haren ordez Canciones de Siempre taldearen "Poupourrí vasco" abestia entzuten da.\nGero, Canto del Pueblo Viejo taldeak abestutako "Oi ama Euskal Herria" protagonista nagusia bihurtzen da.\nBukatzeko, "Ixil-Ixilik" eta "Xalbadorren Heriotza" abesten dugu han gauden guztiok elkarrekin.\nBehin biribilketa berriro martxan izanda, Barañaingo Kultur Guneko Plaza helmugatzat hartzen dugu denok.\nHan Jauzi Taldekoak zain daude. Trikitilariek Polka eta "Zazpi Jauzi" oparitzen diete. Taldekideek ondo badakite zer egin eta saltoka hasten dira laster.”\nOrdurako, Barañaingo Auditorioko ateak zabalik daude. Aulki aretoan sortutako festa giroa mantentzeko asmoa dute antolatzaileek.\nBat-batean iluntasuna eta ixiltasuna sortuko da. Eta han hemenka zurrumurrua entzuten da. Barañain Abesbatzarena da. "Aritz Adarrean" abestia kantatzen ari da.\nOihala zabaltzen doan heinean, abesbatzako kideak eta Barañaingo erraldoiak agerian geratzen dira.\nJarraian, ikuskizunean parte hartuko duten musikariak eta kantariak eszenatokira sartzen dira: Txema Garcés (baxoa eta musika moldaketak), Asier Oleaga (perkusioa), Joxerra Mitxelena (kitarra), Iñaki Diéguez (akordeoia eta musika moldaketak), Jaione Olazabal, Estitxu Pinatxo eta Juanpa Agirre. Hau da hau, talde fina!.\nEkitaldiak aurrera egiten duen heinean, Barañain Abesbatzak abestuko du berriz ("Jaiki jaiki") eta Konpartsako erraldoiek, Estitxu Pinatxorekin, "Txoriak Txori" kantari "toke" berezia emango diote. Kilikiak, Ezpelur Txikiko erraldoiak, Jaso Ikastolako Dantzariak, Barañaingo Txistulariak... guztiek bere tokia izango dute ikuskizunean.\nBaina benetako aktore nagusia ikuslegoa izango da. Guztien ahotsei esker "Baldorba", "Eperra", "Erribera", "Furra-Furra", "Haurtxo Ttipia" eta "Lau Teilatu", besteak beste, betiko kantak izatetik betirako kantak izatera pasatuko dira.”


Euskaraldia egin da munduko milaka hizkuntza (Euskara barne) hondoratze bidean eta arriskuan dauden unean. Lurraren historian bizitza biologikoaren (gizakiena barne) seigarren desagertze masiboaren garaian gaude. Eta aldi berean, giza hizkuntza eta kulturen lehen desagertze masiboaren atarian. Egoera larrian gaude.\nPandemia biriko batean gaude, eta mendetan haziz doan pandemia linguistiko kultural batean. George Floyd “ezin dut arnasa hartu” esanez eraila izan zen. Arnasgabetuak gaude munduko hizkuntza gehienak, eta sistema bera da George Floyd eta hizkuntzak itotzen dituena.\nCOVID-19ak, egitekoa zegoen Euskaraldiari, zailtasunak jarri dizkiola esaten da, eta ezbaiak gaindituz aurrera egitea erabaki zela. Eta baldintza txar horietan arrakastatsua izan omen dela. Baldintza txarrak? Ez. Baldintza desberdinak. Egoera linguistikoaren larritasunaz, dimentsio unibertsalaz, botereak erabiltzen dituen hizkuntzetan hedatzen ari den gezurraren pozoiaz ohartarazteko, erabiltzen ez dituen hizkuntzak zokoratzeko, debekatzeko eta hutsaren hurrengotzat hartzeko joera agerian jartzeko, horretaz gogoetatzeko eta gogoeta ekintza bihurtzeko abagunea. Badira hizkuntzak pandemia honekin ia hiztunik gabe geratuko direnak (Leonard Boff-ek Quiton aitortua). Badira hizkuntzak (Euskara barne) pandemia dela eta editorialak, sorkuntza artistiko literarioa edo eskoletako ekimen bizi berriak murriztuak ikusi dituztenak, eta itotzeko moduko egoeran gelditu direnak. Ez da kasualitatea: polítika linguístiko glotofagikoak jasaten ari gara. Merkatuaren eta kultura merkantilizatu eta digitalizatuaren zerbitzura altxatu diren egitura eta lege politikoak (Espainiako eta Frantziako Konstituzioak eta Europa Batasunaren arau eta jokaera praktiko linguistikoak), komunikabide sare nagusien monopolio linguistikoaren laguntzarekin, ari dira pandemia linguistikoa sustatzen.\nPandemia biriko batean gaude, eta mendetan haziz doan pandemia linguistiko kultural batean. George Floyd 'ezin dut arnasa hartu' esanez eraila izan zen. Arnasgabetuak gaude munduko hizkuntza gehienak, eta sistema bera da George Floyd eta hizkuntzak itotzen dituena\nAzken Pandemia hau existituko ez balitz bezala pentsatu eta antolatu da Euskaraldia. Eta genozida, ekozida eta patriarkala izateaz gain glotofagikoa den sistema kapitalista existituko ez balitz bezala.\nArrakastatsua? Norentzat? Eta zein irizpideren arabera? Suposatzen dut Eusko Jaurlaritzarentzat (Euskaraldiaren antolatzailea baita, Topagunearekin batera) arrakastatsua izan dela. Ez zaio Euskaraldian bere politika linguistikoari inolako kritikarik egin. Dirua jarri du, ordainaz goi-mailako euskaltzaletasunaren txapela jantzi zaio. Bide batez, kanpaina elektoral aurreratua egin du. Baina Jaurlaritza da aipatutako sistema global glotofagikoaren defendatzaile leiala. Baina ezin dira bateratu sistema global glotofagikoaren zentraltasuna eta bizitzaren zentraltasuna.\nNire galderak dira: Ezagutza argitu al da? Motibazioa sakondu al da? Zein motibazio eta ezagutza agertu dira erabileran? Saiatu al da Euskaraldian bizi dugun egoeraren larritasuna argitzen, argitu al da euskarak bizitzarekin (beste hizkuntzen bizitzarekin eta giza-bizitza orokorrarekin eta bizitza biologikoarekin) duen lotura? Sakondu al da Euskaraldiarekin pandemia linguistikoari eta pandemia mota guztiei aurre egiteko zaintza, hartu-eman bizigarriaren premia eta zaintza horrek dakarren poztasuna?\nEuskaraz “gehiago, gehiagorekin, gehiagotan”… eta nire galdera da: zer esateko? Bakoitzak nahi duena bai, baina... bizitza eman euskarari, bizitzaren hizkuntza landuz? Edo zer landu euskaraz? Euskaraz izanagatik ez da edozer bizigarria. Esan beharrean “puto negro o moro“ esan dezakegu “beltz edo moro nazkagarria“; esan beharrean “sucia puta”, “emagaldu zikina”… Edo esan beharrean “Viva la Constitución Española o Francesa”, “gora konstituzio horiek”. Bale. Legitimo. Baina horrek ez du kentzen arazo dezentezko bat: euskara erabiliz euskara ondoratzen duen oinarrizko egitura sozio-mentala indartu daitekeela. Posible baita, euskaraz euskararen bizitzaren aurka aritzea. Posible da euskaraz, bizitza (baita euskararen bizitza) arnasgabetzea.\nElkarlanaren izenean diskurtsoa ahuldu da, egokitu da boterearen paradigmetara eta botereak euskararen bizi-premiatik beherago erregala dezake bakarrik. Euskara ez da gaur politikaren erdigunean jarri. Euskara, besteak beste, gaurko politika sistemikoaren zerbitzuan jarri da.\nHizkuntz ohiturak aldatzea omen da Euskaraldiak proposatzen duena. “Zaila da, baina hala ere...“ dio kantak. Hala ere, ez baditugu trabak agerian jartzen (erantzukizun-ezaren diskurtsoa: pertsonala, kolektiboa eta instituzioena), boluntarismo hutsean erortzen gara eta kulpa sentimendua elikatzen dugu, oso sentimendu pozoitsua bizi-nahierako. Baina panoramatik kentzen baduzu egiturazko bortxa linguistikoa, gelditzen dena da boluntarismo antzua. Eta Euskaraldia tokatu den momentuko bizipenenetatik aparte badabil, bizitzatik aparteko bezala antzemango da.\n“Haika mutil, jeiki adi, surik baden mira hadi“. Sua eta garra dario bizitzari. Jon Sarasuak asmaturiko metafora iradokitzailea erabiliz: “Amaren (Bizitzaren) sua eta Aitaren (Gogoaren) etxea zain du behar dugu”. Bizitza eta Gogoa behar ditugu zaindu. Ez su artifizialik. Gogoa elikatzen da bizitzaren galderak pentsatuz eta behar dituen aterpeak eraikiz. Baina gogoaren etxea ezin da nahasi glotofagiaren jauntxoen jauregiekin.


IRUNEN ASTE SANTUAN 2019 : Zazpi aldizkaria\nApi, 2019 Irun, Aste Santua\nAma Xantalegon nekropolia: apirilaren 19,20, 26, 27\nAma Xantalegon nekropolia apirilaren 19 eta 26an, ostiralarekin, bisitatu daiteke, eta apirilaren 20an eta 27an, larunbatarekin, 11:00etan, pertsona bakoitzeko 5,50 euro ordainduta.\nMeatze-trena: apirilaren 18, 21,22,28\nMeatze-trena apirilaren 18an, ostegunarekin, irtengo da, eta 21 eta 28an, igandearekin, eta 22an, astelehenarekin. 11:00etan hasiko da jarduera, eta 5,50 euro kostako da pertsona bakoitzeko, meatze eta labeetarako joan-etorria eta bisita barne.\nOiasso Museoan: tailerrak\nOiasso Museoaren barruko jarduerei dagokienez, ohiko mosaiko-tailerra eskaintzen du 6 urtetik gorako umeentzat apirilaren 23an, 11:00etan; ordu eta erdikoak izango dira. 4 euro balioko du pertsona bakoitzeko, eta aukera ematen du mosaikoaren teknika ikasteko eta tesela txiki batzuk erabiliz bat egiteko.\nBeste aukera bat "arkeologoaren tailerra" izango da 8 urtetik gorako umeentzat. Jolas hau indusketa-jolas bat da, eta aurkitzen dituzten gauzek esaten dutena ikertu ahal izango dute laborategian. Apirilaren 24an, asteazkenean, izango da hitzordua, 11:00etatik 12:30era. (prezioa: 4 euro, pertsona bakoitzeko).\nAzkenik, Oiassoko gynkana itzuli da; 8 urtetik gorako umeentzat pentsatua dagoen jarduera da, eta bertan, museoan barrena ibiliko dira pista-jokoen bidez, ezkutuko mezu bat aurkitzeko. Proposamen hori 25an, ostegunean, egin ahal izango da, eta 4 euro balioko du pertsona bakoitzeko.\nJarudera horietan izena emateko, Oiasso Museora joan behar da. Toki-kopurua mugatua da. Harremanetarako bideak ohikoak dira: 943 63 93 53 telefonoan edo posta elektroniko honetan: actividades.oiasso@irun.org. Museoko www.oiasso.com webean jasota dago informazio guztial.\nLapuriturri: Aiako Harria\nIrundik Aiako Harria parke naturalera sartzeko lekuan dago, eta gure natur inguruneko flora eta fauna ezagutzeko informazio-mota oro eta gida eskaintzen ditu. Ohiko ordutegian irekiko da, 10:00etatik 14:00etara bitartean, 18tik (osteguna) 22ra (astelehena).\n- Prozesioko pausuak: apirilaren 8tik, astelehenetik, apirilaren 19ra, ostiral santura. Egunero, 10:00etatik 13:00etara eta 16:00etatik 20:00etara. (2008an, 1.500 bisitari zenbatu ziren).\n· Astelehen santuan, apirilaren 15ean, Hitzaldia: Irungo Vera Cruz Kofradia XVI. mendean. Junkaleko Andre Mariaren elizan XVI. mendean izan ziren kofradiek izan zuten garrantziaz hitz egingo da, 1579an Vera Cruz Kofradia sortu zen testuingurua azalduz. (erabaki gabe dago nor izango den hizlaria).


Balorazio katastrala - Geofumadas\nUztaila, 2009 katastroa\nZer da katastroko ebaluazioa?\nAurretik aipatu dudan bezala, ebaluazioa kontuan har daiteke transakzio bat objektuaren baino errealitate bat, helburua balio rateable bezala ezagutzen merkatuan erreferente bat aurkitzeko. Jabetza hainbat balorazio izan ditzake, metodologia eta datak erabiliz. normalean merkatu balioa (% 80 inguru) azpitik dago, ez bakarrik orduan azterketa masiboa, baina dutelako, oro har, ez faktore batzuk azken merkatu balioa eragina duten, zerbitzu profesionalak, publizitate kostuak kostu estra jotzen duelako edo garapen konpainiaren administrazio-kostuak.\nUruguaien kasuan, adibide bat adierazteko: Balio katastrala ezin da inoiz gainditu 80% merkataritza balioa\nerabilera ohikoena zerga bilketa erabiltzeko higiezinen edo jabetza zerga moduan dago. balorazioa xedea da gizarte-berdintasuna ekarpena lege bat aplikatzeko, zerga hori neurrian izan banatu higiezinaren balio du (nork du gehiago ordaintzen) presuming. Era transakzio komertzialak aplikatzeko, eta hori legearen arabera herrialdeen artekoa da ditu, baina askotan katastrala banku-mailegu baten helburuetarako erregistro bat, AEBetako bisa bat eskatzeko finantza laguntza, desjabetze eta kalte-ordainak, berreskuratzeko ikasketak prozesuak borondate oneko, eta abar\nHerrialde bakoitzeko legeek zerga honen aplikazioa aldatzen dute, esate baterako, El Salvador, non ez den izen horren azpian, eta Kolonbiako zerga honen barnean:\nParke edo arborization zerga\nInkesten katastroko errekargua\nBadira ere aplikazio forma ezberdinak, zenbait udal autonomia pean, Honduras kasuan bezala, eta beste batzuk zentralizatu eta Espainia bat kontrola, non Ogasun Ministerioaren balioak eremuen azterketa egiten pean baina udalerri egiteko aurkezpenak hitzartutako tokiko tasak. Normalean, Kode Zibileko definizioak, eta horrek jabetza gisa dioenez, ezin dira lursail kendu bere oinarrizko egitura eragin gabe jabetzakoak, hau eraikinaren, beste hobekuntza biltzen ditu eta, nahiz eta kontzeptu laboreak ertain eta epe luzera iraunkorrak dira, produktibitatearen arrazoiak direla eta.\nOro har, tasak 1 eta 15% mil arteko artean daude, $ 200,000 balioetsitako balioa 4% balioa $ 400 urtean ordaindu beharko litzateke. Ez dirudi asko, baina normalean bigarren pisua da, beste zerga zuzenen bat dagoela gogoratzen dugunean:\nGasolina gaineko karga\nDelineazioa eta hirigintza\nKomuneko trena, sua eta beste zerbitzu batzuk\nOro har, hiri-balorazioa, ordezko kostua gutxienez amortizazio metatuaren bidez (besteak beste) erabiliz bi osagai ditu:\nLurreko balioa. Merkatuaren transakzioetan oinarritutako azterketa baten parte da, zeina modu adierazgarrian egin daitekeen lurralde homogeneoetara itzul daiteke lurreko gutxi gorabeherako balioak lortzeko.\nHorrez gain, banakako propietate espezifikoak eragiten dituzten faktoreak daude, negatiboki edo positiboki:\nTopografia, landslide arriskua eragiten duenean, uholdeak edo eraikuntzaren kostua areagotzen du\nUstelkeria edo uholdeak izateko arriskua\nEgungo zerbitzu publikoak\nHorrekin lortuko duzu lurreko balioa\nMedellínren kasuan, lurraren balioari eragiten dioten balioak hartzen dira kontuan: topografia, lur erabilera, errepideak eta zerbitzu publikoak. Eremu geoekonomiko homogeneoei deitzen zaie, eta erregresio taulak, beste post batean, Medellinen prozesu osoa erakutsiko dugu.\nEraikinaren balioaEraikuntza motako ikasketak eraikitzeko aplikatzen zaie, eraikin tipikoen pisuetan oinarrituta, unitate kostuaren tokenen bitartez kalkulatuta. Ondoren, harrapaketa-prozesuak balioaren eragina duten elementu konstruktiboak sailkatzen ditu; Horrela, eraikinaren erabilera, material mota eta lanaren kalitatea edo osagai konstruktiboen pisuen batuketa erabiltzea, eraikuntza tipologia dagokio.\nBehin aplikatzen zaion tipografia eraikitzailea identifikatu ondoren, metro karratuko guztira biderkatu egiten da, landare bat baino gehiago badaude, aldatzeko faktorea aplikatzen dute eta batura sortzen da eraikinaren balioa.\nHorrez gain, amortizazio metatutako faktorea aplikatzen da, eraikuntza eta zaharberritze urteetan eraikitako urteetan oinarritzen den taula ere erabiltzen baita. Eraikin berezietarako, ebaluazioak beste metodo batzuen bidez egiten dira, hala nola turismo-konplexuen kasuan, teknologia-orientazioen arlo industriala, aireportuak, eta abar. Bestelako xehetasun osagarriak bereizita kalkulatzen dira, nahiz eta eraikinen azterketan ere sartzen diren.\nHorrela, hiriaren ebaluazioa honela banatzen da:\nBeste xehetasun batzuen balioa\nLanda-eremua edo landa-balioa hiriarena da, ondorengo osagaiak dituena:\nLurraren balioa, lurraren balioa aztertzeko, merkatuaren balioa eta produktibitatea eremu ekonomiko eta klimatiko jakin baten barruan oinarritutako metodo bereziak daude. Sailkapen honek fisikoki, topografikotik, klimatikoki, geografikoki eta sarbide oinarrizko faktoreak ditu produkzioetarako.\nBeraz, lurzoruaren sailkapena bere gaitasun agrologikoaren arabera egiten da, eta eremu homogeneo bihurtzen da. Balioa eremuaren metro karratuko balioa zehaztuko da, lursailaren eremuaren arabera; hau da, hiriaren ez bezala, bere balioan eragiten duen aldaketa-faktoreak ditu:\nNegozioen nodoen distantzia\nUr iturburutik edo ureztatze sistematik urrun\nBehin aplikatu ondoren, lortuko duzu Landa-eremuaren balioa\nLanda-eremuaren balioa ere barne hartzen du eraikinen balioa, tipologia konstruktiboen azterketek landa eremuko ohiko eraikuntzak izan ditzakete, esaterako, biltegiak, ustiategiak, galeriak, etab. Gainera, banan-banan kalkulatuko diren xehetasun gehiago izango dira, hala nola, hirigunean, igerilekuak, arkupetak, hormak, veneers, espaloi, eskailerak, etab.\nBalioa laboreak iraunkorrakHorregatik, normalean, sarrera, lan eta mekanizazioko kostuen araberako azterketa landare ezberdinetan batez beste (kafea, kakaoa, palmondo afrikarra ...) ondorioztatzen da.\nedo metro koadroko larreak izanez gero. Horrek laborantza horren espero den produktibitatearen itxaropenarekin lotutako aldaketa-faktoreak izango ditu, besteak beste:\nOndoren, landare guztien produktua, laborantzaren kostuaren arabera eta aldaketa faktoreen arabera biderkaturikoa izango da labore iraunkorren balioa.\nOndoren, landa ebaluazioa honela banatuko da:\nEraikinen edo hobekuntzen balioa\nLaborantza iraunkorren balioa\nZenbaitek, postetik erdialdera, kapoiaren jolasaren kantua kantatzen zuten bitartean, Melquades Macondoren insomnioaren gaixotasuna sendatu aurretik.\nBaina merezi du, gutxienez, ondasunen zerga helburuetarako. Kolonbiako kasuan, ondorioz, indarrean jarriz hiru eguneratzearen katastrala du Medellin, zeinen inbertsio 8,840 milioi eurokoa da, bilketa gehigarria duten proiektuaren kargura ahal bateratua Jabetza Zerga kontzeptua for faseak , baliozko lehen 3 urteetan, baliokidea da hamabost aldiz inbertitutako balioa. Hondurasen kasuan, ondareen gaineko zerga udalaren autosostenuntzako potentzialtasun gisa hartzen da, nahiz eta prozesu horren ezarpena iraunkortasuna baino errazagoa izan daitekeen.\nEremu fiskal edo katastralaren gobernu-erakundea metodo bati jarraipena egiten, sistematizatzen eta jarraitzen duen neurrian, balorazioa ariketa oso eraginkorra izan daiteke; zerga gaietan ez ezik baliagarria. Ekimen indibidualen edo metodologia hibridoen kostua aurreikusitako bildumakoa baino handiagoa izan daiteke.\nHalaber, udal-laneko lehia ez duten politikak ere eragiten ditu, bezeroen politikak beharrezkoak direnean prestakuntza pertsona behin eta berriz gobernu aldaketa bat da.\nArtikulu honetan ez dago bat Hiri ebaluazio metodoa aplikatzeko eskuliburua\naurreko Post«Aurreko Katastroaren datuak\nNext Post Quantum GIS, lehen inpresioaHurrengo »\n6 "Katastroko ebaluazioa" erantzunak\nKatastroaren arazoei buruz gehiago jakin nahi nuke\nDaniel Tiul dio:\nNot for zerga txarra soinuak landa eremuetan lurretan me, ez du soinua beraz, besterik ez delako dugun herrietan bizi diren ez dira edozein laguntza lortzean gobernuak, are gutxiago kontuan hartzen dugu gure beharrak beraz, ez dugu behar zerga ordaindu lurrak balorazio honetan. Çoban jendea gara eta gure eskualdeko udalerri ez du guri entzuteko denean behar dugu.\nManuel Medina dio:\nOso sintesi interesgarria da, laster bilatzaile gehiago izango dira gai horretan, ziur nago\nAlbanis Aguilar dio:\nzure orriaren informazio bikaina, eraztun-hatz gisa erori nintzen une hartan, landa-inguruko hiri-balorazioei buruz gehiago jakin behar nuen eta lurra ebaluatzen zuen horretan.\nEskerrik asko informazio horri Gai horietako askoz gehiago argitaratzen jarraitu nahi dut.\nKatastroko ebaluazioen gaiak interesgarriak dira, ikuspegi akademikoa ematen dute, ondo ulertzen den hizkuntzarekin. Zorionak atarian.\nNUBIA SARMIENTO dio:\nEskerrik asko zure informazioagatik, oso interesgarria baina zerbait zehatzagoa bilatzen dut eta lotura estua badaukazu, lurrikararen metro karratuko balioa aurkitu dezakezu barrancabermejean zehazki Danubio auzoan.


Eusko Jaurlaritzak 50.000 euro bideratuko ditu memoria demokratikoa berreskuratzearekin lotutako liburuak argitaratu eta ikus-entzunezko ekoizpenak sustatzeko - Albisteak\nEusko Jaurlaritzak 50.000 euro bideratuko ditu memoria demokratikoa berreskuratzearekin lotutako liburuak argitaratu eta ikus-entzunezko ekoizpenak sustatzeko\nEusko Jaurlaritzak gaur onetsi du GOGORA-Memoriaren, Bizikidetzaren eta Giza Eskubideen Institutuaren laguntza-lerroa. Zehazki, laguntza, 50.000 euroko aurrekontua duena, liburuak argitaratzeko eta ikus-entzunezkoak ekoizteko da, Gerra Zibiletik gaurdaino Euskadiko memoria demokratikoa berreskuratzeko.\nProiektu bakoitzak 5.000 euroko laguntza jasoko du gehienez liburuen kasuan eta 10.000 eurokoa ikus-entzunezkoen kasuan. Eskariak aurkezteko epea martxoaren 14an zabalduko da eta hilabetekoa izango da.\nEskaerak tramitatzeko moduari buruzko zehaztasunak, deklarazio pertsonalak, justifikazioak eta gainerakoak euskadi.net webguneko ondoko egoitza elektronikoan egongo dira eskuragarri:\nII. Errepublikako eta Gerra Zibileko emakume politikariei omenaldia egingo diete Bilboko Udalak eta Gogorak


Home\ttximeleta\t2017-12-22T10:40:17+00:00\nOngi etorri Tximeleta Weddings-era!\nEzkontza ederra eta desberdinarekin amesten baduzu, ZORIONAK! gune egokian zaude.\nJar dezagun gure irudimenak hegan egiten eta elkarrekin zuen ametsetako eguna sortuko dugu.\nIrantzu naiz, Tximeleta Weddings-eko ameslaria. Munduko biztanlea naiz baina Santurtzin daude nire jatorriak. Bidaiatzea eta kultura berriei buruz ezagutzea maite dut baina esan beharra dut ezin dudala denbora gehiegi pasatu itsasotik urrun.\nJatorra, dibertigarria eta jaio nintzenetik dantzaria. Besteak laguntzea gustuko dut eta ez dut beldurrik nire akatsak aitortzeko edota oraindik izugarri ikasi beharra dudala onartzeko.\nBesteek ikusten ez dituzten xehetasunak ikusten ditut eta orduak eta orduak eman ditzaket zeozer konpontzen, emaitza nire gustukoa den arte.\nFilm erromantikoekin negar egiten duenetarikoa naiz, eta betidanik esan dut nire ametsetako ezkontza edukitzeko hamaika aldiz ezkondu behar nintzela, izan ere, inoiz ez dagoelako bi ezkontza berdin baina denak dira ederrak eta bereziak. Horrexegatik pentsa dut, wedding planner izateko bokazioa bertan egon zela beti, nik ez jakinda ere.\nDena antolatuta daukazue baina zuen ezkontza egunean disfrutatu baino ez duzue nahi? Lagundu ahal zaituztet!\nEzkontzako xehetasun guztiekin timming-a sortuko dugu zuen egunean dena zoragarria izan dadin.\nUtz ezazue koordinazioa Tximeleta Weddings-en esku eta gozatu zuen ezkontzaz!\nEzkontza bakarra eta berezia hasieratik amaierara nahi baduzue, hauxe da zuen zerbitzua!\nElkarrekin zuen ametsetako ezkontzaren diseinua egingo dugu eta hori posible egiteko hornitzaileekin harremanetan jarriko gara. Hori bai, beti zuen nahiak eta lehentasunak kontuan hartuko ditugu.\nZuek ezagutzeko eta ziur ahaztezina izango den zuen egunean parte hartzeko irrikitan nago!\nBuruan daukazuen edozein ideia burutu daiteke, izan ere, zuen ezkontzari buruz ari gara!\nSinaduretarako mahaia, izugarrizko photocoll-a… zuen ezkontzan nahi dituzuen gune guztiak apaintzen lagunduko dizuet.\nZuen beharretara molda naiteke!\nAurrez aipatutako paketeek zuen nahietara egokitzen ez badira edota ospakizun desberdin bat gura baduzue, ez izan zalantzarik eta nirekin harremanetan jar zaitezte.\nZuen ideiak entzuteko irrikitan nago!\nEz izan zalantzarik eta nirekin harremanetan jar zaitez, konponbide pertsonalizatuekin lagunduko zaitut behar duzun zerbitzura moldatuta.


Festa hizki larriz — dantzan.eus\nHemen zaude: Hasiera › Hemeroteka › Festa hizki larriz\nFesta hizki larriz\nTolosako arratsaldea konpainien tiro hotsek esnatu dute. San Joan eguneko bazkariaren ostean, guztiak, hau da, udal korporazioa, txistulariak, banda, dantzariak eta eskopetariak Andra Maria plazan elkartu dira.\nKolore guztiak berriz ere elkarren artean nahastu dira. Umorea eta irribarreak izan dira tolosarren artean. Andra Maria plazan hasitakoak, Arramelen izan du jarraipena, ostean Trianguloa plazan egin dute geldialdia Zumardiaundiara joan aurretik. Trianguloan, besteak beste, Olatz Peon alkatearen txanda izan da. Agurra dantzatuz guztien aurrean.\nIbilbide osoan zehar ez da tiro hotsik falta izan, eta Trianguloan izan da tiro festarik handiena. Konpainia guztiek elkarrekin egin baitute tiro. Dantzariek hankak arin astindu dituzte, eta musikariek eta eskopetariek aldiz, behatzak.\nSan Joan eguna handia da Tolosan. Momentu kuttunez betea, eta tolosar ugari atera da kalera. Puntu ezberdinetan gozatu ahal izan dute San Joan eguneko festaz. Eguzkiak ederki berotu du gaurkoan, eta udan sartuta gaudela gogorarazi du. Eguzki eskean izan da jendea egun luzeetan, baina, gaurkoan itzala bilatu nahi izan dute askok.\nZumardiaundian bukatu dute askok. Hortik aurrerako festak ere, ez du etenik izango.\nBEREZIA: Tolosako Sanjoanak 2018


Komunitatea indartu nahi du Baleikek - Zumaia - Baleike.eus\nKomunitatea indartu nahi du Baleikek\nBaleike 2015-01-22 11:25\nBaleike.eus-en aurkezpenean ateratako "familia" argazkia.\nHerriko hainbat talde eta elkartetako ordezkariak bildu ziren atzo Baleike.eus webgune berriaren aurkezpenean. Haientzat eta komunikatzeko gogoa duen edonorentzat dago pentsatua Komunitatea tresna berria.\nTokikomen plataforma digitala garatu duen Codesyntax enpresako kide Josu Azpillagak eta Baleikeko zuzendari Gorka Zabaletak azaldu zituzten atzo Baleike.eus berriak eskaintzen dituen aukerak, indar berezia eginez Komunitatea tresna berrian.\nWebgunea berritzeko arrazoia "estrategikoa" izan dela arrazoitu zuen Gorka Zabaletak Oxford aretoan egindako aurkezpenaren hasieran. "Tokikomek plataforma digitala sortu zuen tokiko hedabideak interneten aurrean egoteko, berrikuntzak eta inbertsioak denon artean egiteko, eta elkarrekin saretzeko", jarraitu zuen Zabaletak, "eta guk garbi genuen hor egon behar genuela". Laster dozena bat izango dira Tokikomen plataforman oinarritutako tokiko hedabideak, eta urtean zehar gehiago etorriko dira. "Klub horretako kide izan nahi genuen, horrek aukera emango digulako zumiarrei ahalik eta webgunerik onena eskaintzeko".\nArrazoi estrategikoaz gain, bi osagai berri azpimarratu zituen Zabaletak: Komunitatea eta gida komertzial digitala. "Komunitatea tresna behar genuen, beste sare sozialetan dabiltzan zumaiarrak erakartzeko; eta bestalde, herriko talde eta elkarteei beraien berriak zabaltzeko tresna erraz eta errabilgarria bat eskaintzeko". Gida komertzialari dagokionez, oraindik ez dago aktibatuta, baina lehen lanak hasi dituzte. "Gure kezka izan da herriko dendari eta negozio txikiari internetera jauzia egiteko tresna erakargarri eta eraginkorra eskaintzea, eta uste dugu Tokikomen plataformak garatu duen gida komertzial digitalak hori eskaintzen digula". Urtea amaitu baino lehen prest izango dela aurreikusten dute.\nCodesyntaxeko Josu Azpillagak azaldu zituen webaren atal nagusiak, eta Komunitateko kide egiteko eman beharreko urratsak. Horrez gain, azpimarratu zuen webgunea egokituta dagoela edozein gailutik ondo ikusteko. "Albiste asko lantzen dituzten webgune hauetara gaur egun hamar erabiltzailetik lau gailu mugikorretatik sartzen dira; ezinbestekoa da, beraz, horietarako prestatuta egotea".\nWebguneak hainbat zerbitzu eskaintzeko aukera ematen du (eskelak, jaiotzak...) eta horietako gehienak oraingoz ez daude aktibatuta, baina lantzen diren neurriak martxan jarriko dira. Bestela, webgunean daude aldizkari guztiak irakurgai, bideoak, argazki galeriak eta sortzen dugun eduki guztia. Itsasoari buruzko informazioa (Tokikomeko lehen weba da informazio hau ematen duena eta proba fasean dago), eguraldia...\nBukatzeko, gogoratu zuten oraindik lan teknikoak ez daudela erabat amaituta eta pazientzia pixkat eskatzen dute, laster dena prest egongo baita.\nNola egin Komunitateko kide?\nBaleike 2015 urt 22 Zumaia\nArgibide erraz hauek jarraitu Komunitateko kide egin nahi baduzu.


Boçan - Wikipedia, entziklopedia askea.\n43°14′37″N 0°53′19″E / 43.2436°N 0.8886°E / 43.2436; 0.888643°14′37″N 0°53′19″E / 43.2436°N 0.8886°E / 43.2436; 0.8886\nAurignac, Benque, Cassagnabère-Tournas, Eoux, Montoulieu-Saint-Bernard eta Saint-André\n114 (%48.9) 125 (%53.6)\nBoçan (okzitanieraz Boçan, frantsesez eta ofizialki: Boussan) Okzitaniako udalerri bat da. Administratiboki Frantziako Garona Garaia departamenduan dago, Okzitania eskualdean. 2013an 241 biztanle zituen.\n2007an Boussan udalerrian erroldatutako biztanleak 204 ziren. Familiak 92 ziren, horien artean 24 pertsona bakarrekoak ziren (12 bakarrik bizi ziren gizonak eta 12 bakarrik bizi ziren emakumeak), 44 seme-alabarik gabeko familiak ziren, 20 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 126 etxebizitza zeuden, 93 familiaren etxebizitza nagusia ziren, 25 bigarren erresidentzia ziren eta 7 hutsik zeuden. 124 etxeak ziren eta 1apartamentu bat zen. 93 etxebizitza nagusietatik 78 bere jabearen bizilekua ziren, 10 alokairuan okupaturik zeuden eta 5 doan lagata zeuden; 1ek gela bat zuen, 5 etxek hiru zituzten, 24 etxek lau zituzten eta 63 etxek bost zituzten. 78 etxek euren parking plaza propioa zuten azpian. 35 etxetan ibilgailu bat zegoen eta 49 etxetan bat baino gehiago zituzten.\nBoussan udalerriko biztanleria-piramidea 2009an .\n2007an lan egiteko adina zuten pertsonak 123 ziren, horien artean 76 aktiboak ziren eta 47 inaktiboak ziren. 76 pertsona aktiboetatik 69 lanean zeuden (38 gizon eta 31 emakume) eta 7 langabezian zeuden (3 gizon eta 4 emakume). 47 pertsona inaktiboetatik 29 erretiraturik zeuden, 7 ikasten zeuden eta 11 "bestelako inaktibo" gisa sailkaturik zeuden.\n2009an Boussan udalerrian 93 unitate fiskal zeuden, 205 pertsonek osaturik. Pertsona bakoitzeko diru-sarrera fiskalaren mediana urteko 16.119 euro zen.\n2007an zeuden 4 komertzioetatik, 1 bestelako produktu industrialen fabrikazioko enpresa zen, 1 ibilgailuen saltze eta konpontze enpresa zen, 1 higiezinen enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Boussan udalerrian 23 nekazaritza-ustiategi zeuden, 533 hektarea erabiltzen.\nMontoulieu-Saint-Bernard (2,0 km)\nBenque (2,9 km)\nAurignac (3,0 km)\nEoux (3,2 km)\nBachas (4,1 km)\nAlan (4,4 km)\nBouzin (5,7 km)\nBNF: 15255079q (data)


Irene Elizetxea Imaz Pianoa eta teklatua irakaslea - SKOLA MUSIK\n9 urte zituela, musika ikasten hasi zen eta, harrezkero, musika izan da bere bizitzaren ardatz nagusia.\nHondarribian hasi zen (solfeo eta txistu ikasketak) eta, ondoren, Irungo udal kontserbatorioan jarraitu zuen (piano eta solfeoko erdi mailako gradua atera zuen). Ondoren, Donostiako Jazzle eskolara joan zen eta, urte bitan, piano eta armonia modernoa ikasi zituen. Ondorengo urteetan askotariko pedagogia musikaleko ikastaroak egin zituen Bartzelonan.\nIrakasle eta piano jole gisa egin duen prestakuntzaz eta lanaz gain, 17 urtetan Eskifaia abesbatzako kide izan zen, eta hainbat taldetan parte hartu zuen pianoa eta txalaparta joz. Halaber, txalapartako irakasle ere izan da azken urte hauetan.\n25 urtetik gorako esperientzia dauka musika arloko irakaskuntzan, haurrekin zein nagusiekin. Azken hamabi urteak Skola Musik akademian eman ditu.